Теодор Траянов
В срутеното капище

chitanka.info

Тук оргия над капище срутено

душа ще почне с твоята душа,

пред теб самата, божество смутено,

последният ти идол ще строша!

С болезнен вик на болка безконечна

у нас да рухнат жадни тъмнини,

и нека тъй смъртта с прегръдка вечна

раздяла неотстъпно да смени!

Не бързай ти, бездънна нощ преплувай,

низ мрака светят моите следи,

богиньо, бързай, твоят раб ликува,

че тебе с твойта святост победи!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.